Pascal Siakam

**Paskalis Siakamas** (, g. ) – Kamerūno krepšininkas, rungtyniaujantis NBA lygoje besivaržančioje Indianos „Pacers“ komandoje. Žaidė universitetinį krepšinį Naujosios Meksikos valstijos „Aggies“ komandoje.

2016 m. NBA naujokų biržos pirmajame rate 27-uoju šaukimu jį pasirinko Toronto „Raptors“. 2019 m. buvo išrinktas labiausiai patobulėjusiu metų žaidėju ir padėjo komandai laimėti NBA čempionų titulą. Kitą sezoną buvo išrinktas į pirmąsias karjeros NBA „Visų žvaigždžių“ rungtynes. 2024 m. pradžioje Siakamas išmainytas į Indianos „Pacers“. 2025 m. buvo išrinktas Rytų konferencijos finalo naudingiausiu žaidėju.

## Karjera universitete
2013 m. Siakamas įstojo į Naujosios Meksikos valstijos universitetą. Paskutinįjį sezoną universiteto komandoje („Aggies“) vidutiniškai pelnė daugiau nei 20 taškų per rungtynes ir atkovojo daugiau nei 11 kamuolių per rungtynes.

2016 m. balandžio 19 d. pareiškė, jog dalyvaus 2016 m. NBA naujokų biržoje.

## Profesionali karjera
### Toronto „Raptors“ (2016–2024 m.)
2016 m. NBA naujokų biržoje Toronto „Raptors“ pasirinko jį 27-uoju šaukimu.

Savo debiutiniame sezone Siakamas pradėjo 38 rungtynes startiniame penkete, įskaitant pirmąsias 35 rungtynes, nes Jared Sullinger buvo traumuotas. Nuo vasario 21 d. iki balandžio 28 d. buvo pakaitomis paskirtas į Toronto G lygos komandą „Raptors 905“. Atvedė Toronto filialo komandą į finalą ir padėjo jai laimėti titulą, serijoje 2–1 nugalėdamas Rio Grandė slėnio „Vipers“ komandą. Po to, kai šioje serijoje vidutiniškai rinko po 23 taškus ir atkovojo po 9 atkovotus kamuolius, buvo išrinktas G lygos finalo naudingiausiu žaidėju (MVP).

2019 m. vasario 13 d. surinko naują karjeros rekordą – 44 taškus ir pataikė 4 tritaškius 129:120 pergalėje prieš Vašingtono „Wizards“ komandą; taip tapo 11-uoju „Raptors“ žaidėju franšizės istorijoje, surinkusiu 40 taškų per vienerias rungtynes.

2019 m. NBA finalo pirmosiose rungtynėse Siakamas pelnė 32 taškus (tuo metu tai buvo jo karjeros rekordas atkrintamosiose varžybose), atkovojo 8 kamuolius, atliko 5 rezultatyvius perdavimus ir blokavo 2 metimus, iš 17 metimų pataikydamas 14. Jo komanda 118:109 nugalėjo „Golden State Warriors“. Šeštose rungtynėse pelnė 26 taškus, atkovojo 10 kamuolių ir atliko 3 rezultatyvius perdavimus, o Torontas laimėjo seriją 4–2 ir klubo istorijoje pirmą kartą tapo čempionais. Vėliau buvo išrinktas 2018–2019 m. NBA sezono labiausiai patobulėjusiu žaidėju. 2019 m. spalio 19 d. Siakamas pasirašė ketverių metų 130 milijonų dolerių vertės sutarties pratęsimą.

2019 m. lapkričio 8 d. pelnė 44 taškus 122:104 pergalėje prieš Naujojo Orleano „Pelicans“. 2020 m. sausio 23 d. buvo išrinktas į savo pirmąsias karjeros NBA „Visų žvaigždžių“ rungtynes. Rugsėjo 16 d. išrinktas į antrąją NBA simbolinę komandą.

2021 m. sausio 11 d. surinko pirmąjį karjeros trigubą dublį, pelnęs 22 taškus, 13 atkovotų kamuolių ir 10 rezultatyvių perdavimų, tačiau jo komanda 112:111 pralaimėjo Portlando „Trail Blazers“ ekipai.

2022 m. gegužės 24 d. Siakamas buvo įtrauktas į trečiąją NBA simbolinę komandą, taip prilygdamas Vince Carter ir DeMar DeRozan, kurie yra daugiausiai kartų į NBA simbolinę komandą patekę „Raptors“ klubo žaidėjai (po du kartus).

### Indianos „Pacers“ (2024–dabar)
2013 m. liepos 12 d. buvo iškeistas į Indianos „Pacers“ trijų komandų mainų metu mainais už Bruce Brown, Jordan Nwora, Kira Lewis Jr. ir tris pirmojo rato šaukimus.

Kartu su Indianos žvaigžde Tyrese Haliburton Siakamas padėjo Indianai patekti į Rytų konferencijos finalą – pirmąjį nuo 2014 m. „Pacers“ galiausiai pralaimėjo konferencijos finalo seriją keturiose rungtynėse būsimiesiems NBA čempionams Bostono „Celtics“.

2024 m. liepos 8 d. su „Pacers“ pasirašė naują ketverių metų sutartį, kurios vertė – 189,5 mln. dolerių.

Antrajame sezone su „Pacers“ Siakamas sugebėjo patekti į NBA finalą, po to, kai konferencijos finale nugalėjo Niujorko „Knicks“. Tai buvo jo antrasis pasirodymas NBA finale ir pirmasis „Pacers“ komandos pasirodymas finale nuo 2000 metų. Buvo išrinktas Rytų konferencijos finalo naudingiausiu žaidėju (MVP), vidutiniškai pelnydamas 24,8 taško per rungtynes, pataikydamas 52,4 % metimų iš parketo ir 50 % metimų iš tritaškių zonos.

## Statistika

### NBA
#### Reguliarusis sezonas

#### Atkrintamosios varžybos

### Universitetas

|-
| style="text-align:left;"|2014–15
| style="text-align:left;"|N. Meksikos valstija
| **34** || 27 || 30.8 || **.572** || .000 || **.759** || 7.7 || 1.3 || .8 || 1.8 || 12.8
|-
| style="text-align:left;"|2015–16
| style="text-align:left;"|N. Meksikos valstija
| **34**|| **34** || **34.6** || .539 || **.200** || .678 || **11.6** || **1.7** || **1.0** || **2.2** || **20.3**
|- class="sortbottom"
| style="text-align:center;" colspan="2"|Karjera
| 68 || 61 || 32.7 || .551 || .176 || .711 || 9.7 || 1.5 || .9 || 2.0|| 16.6
|}
## Asmeninis gyvenimas
Trys vyresnieji broliai Borisas (*Boris*), Kristianas (*Christian*) ir Džeimsas (*James*) taip pat buvo krepšininkai.

## Apdovanojimai ir pasiekimai
### NBA
* NBA čempionas (2019 m.)
* Rytų konferencijos finalo naudingiausias žaidėjas (2025 m.)
* 4× NBA „Visų žvaigždžių“ rungtynių žaidėjas (2020, 2023, 2025, 2026 m.)
* Antrosios NBA simbolinės komandos žaidėjas (2020 m.)
* Trečiosios NBA simbolinės komandos žaidėjas (2022 m.)
* NBA labiausiai patobulėjęs žaidėjas (2019 m.)
### NBA D lyga
* NBA D lygos čempionas (2017 m.)
* NBA D lygos finalo naudingiausias žaidėjas (2017 m.)
## Išnašos

## Nuorodos
* Pascal Siakam profilis „Basketball Reference“ 
* Pascal Siakam NCAA profilis „Sports Reference“ 
* Pascal Siakam profilis „NBA.com“
* Pascal Siakam profilis „Proballers“
* Pascal Siakam profilis „RealGM“